Gabriela Firea ia în calcul posibilitatea de a pierde viitoarele alegeri locale. Într-un interviu acordat jurnalistului Lucian Mîndruță, primarul general al Capitalei a declarat că să gândește dacă va mai candida sau nu.

Gabriela Firea: Rămâne să mă mai votezi doar tu. Şi nici măcar tu, că vei fi influențat de bulă...

Lucian Mîndruţă: Eu trebuie să-l votez pe bărbată-tu.

Gabriela Firea: Da, la Voluntari.

Lucian Mîndruţă: Sau poate că nu, că nu știu dacă am alternativă la Voluntari.

Gabriela Firea: Mi-a spus cineva: „Tu ia măsura asta, pentru că este foarte bună pentru oraș, vei pierde alegerile, dar vei rămâne erou”. OK, mergem pe această variantă.

Lucian Mîndruță: Asta am zis eu, asta am zis chiar eu!

Gabriela Firea: Bun, ok. Facem ceea ce se face în Europa, eu pierd alegerile, vine Nicușor Dan și anulează proiectul.

Lucian Mîndruță: Dar dacă un om curajos, care va face lucruri în București...

Gabriela Firea: Categoric le pierd! Mă uitam și aseară la televizor, 90 la sută din discuții erau acestea: că trebuie anulate toate taxele, trebuie să se reducă cuantumul pentru amenzi, pentru parcare neregulamentară în centru, trebuie să reducem tariful pentru apă...

Lucian Mîndruță: Am văzut. Și trebuie scoase și gardurile de pe lângă tramvaie.

Gabriela Firea: Și premierul Orban vrea să spună să scoatem gardurile care protejează linia de tramvai, debandadă, haos, adică ne place haosul, dar nu recunoaștem. Cetățeanul nostru, stăpânul nostru, dacă asta se dorește.

Lucian Mîndruță: Acum vreau să te întreb, de ce ai vrea să fii primarul unor astfel de oameni?

Gabriela Firea: Păi mă mai gândesc, mai am timp. Alegerile vor fi la sfârșitul lui iunie.

Lucian Mîndruță: Adică te poți retrage până atunci?

Gabriela Firea: Bineînțeles, se poate întâmpla orice. Pentru că și eu sunt foarte afectată de acest dublu limbaj.

Interviul integral poate fi vizionat aici:

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Editare web: Luana Păvălucă